
**TKO MOŽE POSTATI TATA**



Da bi netko postao tata,  
mora znati nekoliko zanata.  
Kao što je stavljanje ruku oko vrata,  
kao što je izbjegavanje rata.  
  
Da bi netko postao tata,  
mora mu dječji vrisak i skakanje po sobi  
postati radost, biti hobi.  
  
Tata ne smije biti naravi teške  
i smisla mora imati za greške.  
  
Da bi netko postao tata,  
mora uz nekoliko zanata  
imati i nekoliko inata,  
mora se zainatiti  
da će se zatatiti.

**ZVONIMIR BALOG**